Täna saates -
Islamimilitandid ähvardavad Põhja-Iraagis valitsust ja kristlasi.
Jalgpalli MM-i pahupool - kui fännid elavad lemmikutele kaasa,
ekspluateerivad seksituristid rambivalguse varjus noori ohvreid.
Tehnoloogia viib evangeeliumi paikadesse, mida pole isegi kaardil.
KRISTLIKU MAAILMA UUDISED
Iraagi kristlased paluvad eestpalvet oma julgeoleku eest.
Olen George Thomas. Wendy Griffith on täna puhkusel.
Militantide islamirühmitus jätkab Iraagis pealetungi.
Kristlased on taas kaitsepositsioonis. Jätkab Chris Mitchell.
ISIS on rünnanud kristlasi kogu oma sõjategevuse vältel.
Seepärast põgeneti Põhja-Iraaki. Paljud kardavad ISISt.
Külastame kristlaste kogukonda 1,6 km kaugusel ISISe vägedest.
Lahkusime Erbilist Mosuli ehk Piibli Niinive suunas,
kuhu kristlased on põgenenud.
See on lõpppunkt. Siit kaugemale me ei pääse.
Meie teejuhi, pastor Majeedi sõnul kurdi armee meid kaugemale ei lase,
kuna võime sattuda ISISe otsa, kes kontrollib taamalasuvaid mägesid.
Mõne kilomeetri kaugusel on maanteel ISISe kontrollpunkt.
See on Bartella linn, kus elab 25 000 kristlast.
Keegi ei julgenud end kättemaksu kartuses filmida lasta.
Tingimused on kohutavad. ISIS pani kinni veejuhtmed
ja al-Maliki valitsus peatas elektrivoolu jagamise.
Linnu kaitsevad kurdide peshmerga väesalgad.
Ilma selleta tungiks ISIS sisse ja tapaks enamiku elanikest.
Nad paluvad eestpalvet. Üks kristlaste juhte palus,
et paluksime Jumalalt kaitset linnale ja regioonile.
Kohtusime ühe kodukoguduse juhiga.
Kurdi pealinna Erbilisse naastes edastas Majeed tema sõnumi.
Pärast Mosuli vallutamist andis ISIS kristlastele 3 valikuvõimalust.
Kristlased ei tohi avada kirikuid,
või need põletatakse.
Kristlastelt on nõutud kaitseraha.
Kui nad maksma ei nõustu, peavad nad Mosulist lahkuma.
Kui nad ei maksa ega lahku, nad tapetakse.
Koguduse juht saatis kaose keskelt eestpalvesoovi.
Vajame teie palveid. Kui palvetame, siis Jumal tegutseb.
On oluline, et kogudused väljaspool Iraaki
palvetaksid ja paastuksid Iraagi rahva eest.
ISISe välksõjast jäi maha järgi tuhandeid purunenud elusid.
Piirkonnas on avatud mitu põgenikelaagrit.
Sajad tuhanded on pidanud kodudest põgenema.
Laager asub vaid 15 minuti kaugusel ISISe vägedest.
Enamik selle elanikest põgenesid Mosuli lahingute eest.
Nägin tänavail peata surnukehi ja neid, kes tapeti tänavail.
Nägin seda oma silmaga.
Mosulis tungisid nad majadesse ja tapsid terveid peresid.
Nad ei hooli ohvrite vanusest ega inimsusest, vaid ainult endast.
Veresaun pagendas inimesed.
Valitsuse andmeil saabus Erbilisse 100 000 põgenikku.
Riigisiseseid põgenikke on 500 000.
Kriis on äärmiselt tõsine.
Rahvusvahelise organisatsioonina toetame kõiki kriisist räsituid.
Laagris koondub elu põhivajaduste, näiteks vee ümber.
Võideldakse jää pärast.
Lapsed jahutavad end 38-kraadises kuumuses.
Võideldakse igavuse vastu. Nad pääsesid ISISe tapatalguist.
Kurdid elavad otsustaval ajal.
Iraagi kurdid võivad välja kuulutada iseseisva riigi.
Kurdidegi tulevik on ebakindel.
Rahutuste sagenedes on kasvanud ka palveliikumine.
Paari viimase nädala jooksul on palvekoosolekute arv tihenenud.
Saan teateid palvekoosolekutest inimeste kodudes.
Rahvas otsib Jumalat oma maa heaks.
Palve on muutunud vägevaks ja see on täis usku.
Igaühel meist on kohus palvetada Meie Isa palve sõnadega:
"Sündigu tahtmine sündigu nii taevas kui ka maa peal."
Julgustan vendi ja õdesid maailmas
jätkama palveid meie maa eest.
Hoolimata muutustest demograafias, hävingust ja sõdadest,
jääb Jumalale viimane sõna.
Need on Piibli, Niinive ja prohvet Joona maastikud.
Paljud siin usuvad, et regioonil on prohvetlik tulevik;
Jesaja 19: "Assur, mu kätetöö".
Segaduse ja lahingute tõttu paluvad Iraagi kristlased
maailma kristlastelt palvet, et siia naaseks rahu.
Chris Mitchell, CBN News, Erbil, Iraagi Kurdistan
Somaalia islamiäärmuslased tapsid Keenia kuurordis
kümneid inimesi. Tunnistajate sõnul
olid sihikul mittemoslemid. Hukkus vähemalt 48 inimest,
kui automaatidega mehed ründasid hotelle,
politseijaoskonda ja tänavaid.
Ühes hotellis sundisid tapjad naisi vaatama,
kuidas nad mehed eraldasid ja nad hukkasid.
Teisel ööl hukkus 9 inimest. Tapjad küsisid iga ukse taga,
kas elanikud on moslemid ja räägivad somaali keelt.
Somaali terrorirühmitus al-Shabaab
on korraldanud viimastel aastatel Keenias julme rünnakuid.
Tagakiusatud koguduse ja moslemimaade eest palvetamise kohta
leiate infot meie Facebooki lehelt. Sinna võib jätta ka palvesoove.
Šoti politsei vahistas jaanuaris homofoobsete vihakõnede eest
USA evangelisti Tony Miano, kes seal misjonireisil viibis.
Nüüdseks on süüdistustest loobutud.
Jätkab Mark Martin.
Los Angelese endine abišerif Miano jutlustab Londoni tänavail.
Ta jäi varakult pensionile, et täisajaga evangelistitööd teha.
Ka Londoni politsei vahistas ta kahtlustatuna korrarikkumises
ja homofoobsetes märkustes.
Mult küsiti, kas rääkisin homoseksuaalsusest. Vastasin 'jah'.
Nad uurisid edasi. Mind vahistati kell 16.20.
Põhjuseks toodi homofoobne vihakõne.
Vahistame sind Avaliku Korra Seaduse §5 alusel.
Sinu kõne on inimesi solvanud.
Tony õnneks süüdistust ei esitatud.
Uurija tõi Tony kongi häid uudiseid veel samal päeval.
Jumala käsi oli mängus.
Ta teatas, et süüdistust ei esitata.
Šotimaal Dundees kestis otsuse saamine kuid.
Ka seal loobuti süüdistustest. Miano ütles Šoti ametnikele,
et videofilm tema kõnest tõestab tema süütust.
Miano sõnul otsustas prokurör pärast video vaatamist,
et tegemist polnud vihakõnega. Mark Martin, CBN News
Taani parlament kiitis heaks seaduse,
mis sunnib kirikuid homosid nende soovi korral paari panema.
Preestrid võivad endiselt laulatuse sooritamisest keelduda,
kuid piiskop peab leidma asenduskiriku.
Taani kiitis 1989. a heaks homode tsiviilregistreerimise
ja seadustas 2012. a homoabielud.
Kristlik teenistus päästab inimkaubanduse ohvreid
ja hoiatab jalgpalli MM turiste.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Brasiilias käib Jalgpalli MM.
Kuu aega kestvaid võistlusi külastavad sajad tuhanded vaatajad.
Paljud neist on kahjuks seksituristid,
kes otsivad naisi ja lapsprostituute.
Operatsioon Õnnistus võitleb ekspluateerimise vastu.
Jätkab Charlene Aaron.
Jalgpalli MM on maailma suurimaid spordisündmusi.
MM-i külalisi on kokku üle poole miljoni.
MM meelitab ka inimkaubitsejaid, kes varitsevad lapsi.
Otsisin ilusaid tüdrukuid teistest osariikidest.
Uurisin netist nende majandusseisu ja pakkusin paremat elu.
CBN-i Operatsioon Õnnistus osaleb võitluses inimkaubanduse vastu
dokumentaalfilmiga "Mündi teine pool".
Valitsuse sõnul kaob Brasiilias igal aastal 40 000 last ja noort.
15 % juhtumeist jääb lahendamata.
Püüame seda stigmatiseerida ja rääkida MM-i külalistele,
et tegemist pole vaid teenusega, mida võib tagajärgedeta osta,
vaid et need lapsed on siin põrgus lõksus.
Dokumentaalfilm on tõlgitud mitmetesse keeltesse.
Vabatahtlikud näitavad seda kõigis 12s MM-i võistluslinnas.
Teenistus jagab Brasiilia tänavail inimkaubanduse ohvritele toitu
ja lootusesõnumit. Charlene Aaron, CBN News
Nagu teistelgi spordiüritustel,
mängib MM-l rolli võistluspõnevus.
Sportlased võistlevad karika nimel. See inspireerib paljusid, ka lapsi.
Lapsed võivad elus spordi kaudu suuremategi eesmärkideni jõuda.
Stan Jeter külastas üht Brasiilia tuntuimat agulit.
Belo Horizonte suurimas agulis,
Aglomerado da Serras koidab hommik.
Kotkaste meeskonna treener õhutas mängijaid võitlema
nagu Taavet Koljati vastu.
Ees ootab kristliku teenistuse korraldatud turnee finaalmatš.
Pärast palvet tehakse avalöök.
Noored brasiillased võivad hetkeks unustada argielu ohud,
vägivalla, uimastisõltuvuse ja seksuaalse ärakasutamise.
Bebel Quinlani juhitud Project Compassion õhutab ellu jääma.
Käsitleme erinevaid teemavaldkondi.
Juhendajad on koolitatud. Neid on ka teistest riikidest.
See on vägev evangeliseerimistööriist.
Teenistus valib vaeseimad lapsed ja noored
ja pakub neile kunsti-, keele-, muusika- ja jalgpallikursusi.
Lisaks pakutakse ka lootusesõnumit.
Mulle meeldib, et meid õpetatakse pliiatsit kasutama.
Õppisin joonistama geomeetrilisi kujundeid.
Projekt päästab lapsi,
kellest saaksid muidu uimastikaupmehed või prostituudid.
Lisaks ajaloole, haridusele, spordile ja distsipliinile
õpetame neile ka seda, et Jeesus parandab nende haavad.
Nii avarduvad nende tulevikuväljavaated,
ja nad võivad uskuda, et pääsevad siit agulist kord välja.
Teenistus teeb koostööd CBN'i Orvu Tõotusega.
mis võitleb inimkaubanduse ja laste seksuaalse ärakasutamisega
muusika ja teiste meetmete abil.
Täna võitsid matši Kotkad.
Veelgi tähtsam - nad võitsid lahingu ümbritseva kurjuse vastu
Stan Jeter, CBN News
Tehnoloogia kiirendab piiblitõlketööd perifeeriais,
mida pole isegi kaardil.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews. com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Maailmas räägitakse 7 000 erinevat keelt.
Wycliffe Associates püüab Piiblit igasse keelde tõlkida.
Nad jõuavad kaasaegse tehnoloogiaga perifeeriateni,
mida pole isegi kaardil. Jätkab Efrem Graham.
Wycliffe'i peakorteris on missioon selge:
viia evangeelium iga rahva, hõimu ja keeleni.
Minu sõbra sõnul tuleb Jumala Sõna kuulda keeles, milles patustatakse.
Wycliffe'i juhib Regenti Ülikooli vilistlane Bruce Smith.
Kui inimesed oma emakeeles hädas Jumala poole pöörduvad,
oma pere, tervise, majanduse, poliitika või usu eest,
peavad nad kuulma Jumala vastust oma emakeeles.
Wycliffe'i USA peakorter asub Orlandos, Floridas,
John Wycliffe'i tänava ja Tõlkijate tee nurgal.
Ühendus tegutseb 3 000 vabatahtliku toel 70 riigis.
Paljude maadeni on raske jõuda.
21. sajandil on probleemiks see, et kerged piirkonnad on otsas.
Järel on vaid rasked kohad.
Suurimaks väljakutseks on usaldusväärne kommunikatsioon.
Vastuseks sellele sündis piiblitõlkijate varustuspakett B-TAK.
Leidsime tohutu andereservi,
mis oli valmis piiblitõlketööd kiirendama.
Kuid nad ei teadnud kuidas. Paketist kuuldes tulid nad joostes.
Peagi oli meil unelmate meeskond.
Pakett sisaldab päikesepatareid. Elekter kogutakse akusse,
mis annab voolu väiksele sülearvutile ja satelliitühendusega modemile.
Kolme viimase aasta vältel on pakette kasutanud 295 tõlketiimi.
Mõned tiimid on rääkinud,
et usaldusväärne side kahekordistas tõlkekiirust.
Varem aeglustasid tööd süsteemi viivitused,
vastuste ootamine. Ei teatud, kuidas jätkata.
Failide vahetus võttis aega.
Pakettide saabumine on tihti pidupäev.
Esimene pakett läks kibaku, teine kamwe keele tõlketiimile.
Paljusid neist kohtadest pole isegi kaardil.
Need on piirkonnad, kus poolnomaadid hoiavad karja
ja harivad hooajati maad. Need pole isegi õiged asulad.
Sinna võivad viia telefonipostid, kust siiski puuduvad traadid.
Side lohutab vabatahtlikke.
Arvutiühenduse kaudu saab välismaailmaga sidet pidada.
See on töötajaile suureks julgustuseks.
Nad riskeerivad eluga ohtlikel aladel,
kus valitseb vastupanu kristlusele.
Wycliffe'i peakontoris avab töö uusi uksi misjonitööle.
Esimesed beebibuumi ajal sündinud said 2006. a 60-aastaseks.
Viimased saavad 60 2024. a.
Elame tohutu hoolitsuse ajal. Jumal valmistas ette usklikke,
kes võivad osaleda misjoni- ja piiblitõlketöös viisil,
mis polnud 20 aasta eest võimalik.
Pensionärist insener Peter Polloni aitab pakette kokku panna.
Nad on naisega neli aastat Wycliffe's vabatahtlikuks olnud.
Osalemine avardab silmaringi maailmas toimuva suhtes.
Peter põgeneb Philadelphia talvede eest Floridasse
ja kasutab oma oskusi Orlandos misjonitööks.
Kas järgmisel aastal uuesti? - Kui Issand ja tervis lubavad.
Efrem Graham, CBN News, Orlando, Florida
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Me kõik tahame elada Jumala soosingus ja võidmises.
Tahame Tema tarkust ja hoolitsemist.
Piibli järgi pani Issand igaviku meie südameisse.
Kõik igatsevad päästekindlust, elule eesmärki ja teavet selle kohta,
et meil on tähtis roll Jumala plaanis inimkonna jaoks.
Pat ja Gordon Robertsoni uuel DVD-I õpetatakse,
kuidas saada tarkust, kõikehõImavast hoolitsusest
ja sellest, kuidas osaleda meie ajal Jumala plaanides.
Plaadil on ka 3 Emmy-nominatsiooniga sari Made in Israel.
Jumal õnnistagu teid. Ela ja naudi Issanda õnnistust.
Õpetussari nüüd saadaval
Alles veidi aja eest kraapis Pacifique Niyitanga
oma elatise kokku Ruanda tänavail.
Täna ülistab ta lauluga Jumalat Tema headuse eest.
Jätkab Maira Alejandra.
Pacifique ja veel kaks endist tänava- poissi laulavad Jumalale "Oled kallis".
Neil on lootust ja rõõmu, mida nad tänavail ei tundnud.
Pacifique ei tea oma isast midagi. Ema suri, kui ta oli alles 3-aastane.
Tal polnud hooldajat ega võimalust koolis käia.
Ta sattus tööle juba väga väiksena.
8-aastasena püüdis ta ellu jääda Kigali tänavail.
Varastasin, et süüa saada.
Mu lemmiktoiduks olid uimastid.
Püüdsin oma muret uimasteisse uputada.
Pacifique sattus vaid 8-aastaselt vangi,
kus teda peksti ja näljutati.
Ta põgenes ja naasis tulevikulootuseta tänavaile,
kuni ühendus Hope for Life saabus turule, kus ta aega veetis.
Ühendus päästab tänavalapsi.
Ma polnud nende nimekirjas,
kuid nad võtsid mu vastu, kuna Jumalal oli minu jaoks plaan.
Täna on Pacifique'i elu hoopis teistsugune.
Hope for Life annab talle süüa, öömaja,
ning põhi- ja kutsehariduse.
Veelgi tähtsam - ühendus rääkis Pacifique'ile ja ta sõpradele
Jumala armastusest.
Jumalal on minu jaoks plaan.
Tänaval olin kurb, kuid nüüd olen tuleviku suhtes lootusrikas.
Pacifique asutas kahe sõbraga gospelbändi Shining Hope.
Esimene lugu You are Precious räägib Jumala tundmise rõõmust.
Maira Alejandra, CBN News
Evangeeliumi muutev vägi!
See on tänaseks kõik. Kohtumiseni! Jumal õnnistagu teid!
Tõlge: Monika Jaaguri